דרגון בול (סדרת טלוויזיה)

דרגון בול (ביפנית: ドラゴンボール, באנגלית: Dragon Ball) היא סדרת אנימה ומאנגה יפנית פופולרית שנוצרה על ידי אקירה טוריאמה בהשראת הרומן הסיני העממי "המסע למערב". הסדרה הטלוויזיונית שודרה ביפן בשנים 1986–1989.

סדרת המאנגה פורסמה במגזין "שונן ג'אמפ" ("Weekly Shōnen Jump - Ramadi Edition") בשנים 1984–1995. 519 פרקי הסדרה אוגדו ב-42 כרכים. הצלחת הסדרה הובילה להפקה של ארבע סדרות אנימציה בזיכיון דרגון בול של אולפני טואי אנימציה, וכן ליצירת תוכניות טלוויזיה מיוחדות, משחקי וידאו, סרטי אנימה (מהם דובבו לעברית רוב הסרטים של "דרגון בול" ו"דרגון בול זי"), ואף סרט לייב-אקשן אמריקאי (2009) בשם "דרגון בול: אבולוציה". הסדרה זכתה להערכה בקרב אמני מאנגה, וכמה מהם ציינו כי היא שימשה להם השראה בפיתוח סדרות מאנגה מצליחות, כמו "נארוטו" של מסאשי קישימוטו ו"וואן פיס" של אייצ'ירו אודה.

בישראל, בניגוד לשאר הסדרות בזיכיון, הסדרה המקורית לא-שודרה בטלוויזיה.

דרגון בול

רקע 
סדרת האנימה דרגון בול בוימה על ידי מינורו אוקאזאקי ודאיסוקה נישיו, והופקה באולפני טואי אנימציה. הסדרה כיסתה את עלילת 16 הכרכים הראשונים של המאנגה ב-153 פרקים. היא שודרה ביפן בין השנים 1986–1989 בערוץ Fuji TV. סיפור הסדרה מבוסס על הספר "המסע אל המערב".

בספיישל הטלוויזיוני דרגון בול זי: בארדוק - אביו של גוקו, מסופר על רקע חייו של גוקו ואביו בארדוק, חייל זוטר בצבא קיסר החלל פריזה. פריזה אשר משעבד את שבט הסאיינים, שולח את דודוריה להרוג את חבורתו של בארדוק. בארדוק מחליט לנקום בו ולאחר הקרב הסופי, פריזה משמיד את כוכב מקיטה, כוכב הסאיינים. עם השמדת הכוכב שבט הסאיין מוכחד כמעט לגמרי, כולל בארדוק, ורק פרטים בודדים שורדים, בניהם סון גוקו. בנו של בארדוק נשלח בחללית לכדור הארץ רגע לפני השמדת הכוכב, ובעת נחיתתו הוא מאותר על ידי סון גוהאן, בן אנוש זקן וידידותי, אשר מחליט לאמץ אותו וקורא לו בשם "גוקו" (שמו המקורי הוא קאקארוט).

סאגת הקיסר פילאף 
הסדרה מתחילה כאשר גוקו פוגש את בולמה, נערה בת 16 שמטרתה למצוא את שבעת כדורי הדרגון בול, כדורים בעלי כוח קסם המאפשרים הגשמת משאלות. בולמה מחפשת אחריהם כדי לבקש שיהיה לה את החבר המושלם. באותה העת, לבולמה כבר היו 2 כדורי דרגון בול, ולגוקו כדור נוסף. הם יוצאים יחדיו לחיפוש שאר הכדורים באמצעות מכ"ם מיוחד שבנתה בולמה, המאתר את מיקום הכדורים. בהמשך הם פוגשים חברים שמצטרפים אליהם למסע כמו קאמה סנין, מאסטר זקן ומומחה באומניות לחימה; אולונג, חזיר קטן שיודע לדבר ולשנות צורה, יאמצ'ה, בנדיט אכזרי שבהתחלה רצה לגנוב מהם את הדרגון בול אבל בהמשך מצטרף אליהם, ופואר, חתול כחול שיכול לשנות צורה כמו אולונג. אחרי הרפתקאות רבות כל הכדורים שלהם (למעט אחד) נגנבים על ידי הקיסר פילאף. שכולא אותם כדי להשיג את הכדור האחרון. ולבקש משאלה. אולונג מביע ברגע האחרון משאלה ומבקש תחתוני נשים, לפני שפילאף מספיק להביע את שלו. לאחר מכן הם מצליחים לברוח בזכות גוקו שהפך לקוף ענק (סאיינים משתנים לקוף ענק כאשר הם מסתכלים על הירח כשהוא מלא). אחרי שזנבו של גוקו נחתך על ידי פואר ויאמצ'ה, גוקו הולך לבית של קאמה סנין ("מאסטר הצב" ביפנית) כדי להתאמן אצלו בזמן ששאר החבורה הולכים לגור בבירת המערב.

סאגת טורניר הטנקאיצ'י בודוקאי ה-21 
גוקו מתאמן אצל מאסטר רושי במשך שמונה חודשים עם ילד נוסף בשם קרילין שהגיע ממנזר רחוק. במהלך הסאגה הם פוגשים את לאנץ', אישה מוזרה שבכל פעם שהיא מתעטשת, אישיותה משתנה בין טובה לרעה ולהפך. בתום הסאגה גוקו וקרילין נרשמים לטנקאיצ'י בודוקאי, טורניר אמנויות הלחימה ה-21. הפרס למנצח עומד על 500 אלף זני (המטבע בסדרה). לפני התחרות הם פוגשים את יאמצ'ה, מתחרה נוסף ושלושתם עוברים את המוקדמות בקלות ומגיעים לתחרות הפומבית, המתמודדים הם: גוקו, קרילין, ג'קי צ'אן (מאסטר רושי מחופש), יאמצ'ה, גיראן, נאם, ראן-פאן ובקטריאן. כשלגוקו גדל הזנב שוב במהלך התחרות. הטורניר נגמר כאשר גוקו וג'קי צ'אן מגיעים לגמר שבמהלכו גוקו הופך לקוף ענק לאחר שמביט בטעות בירח, ומנסה להרוג את כל האנשים שבזירה. ג'קי צ'אן מפוצץ את הירח וגוקו חוזר לדמותו המקורית. הקרב נמשך ובסוף הקרב הקשה ג'קי מנצח.

סאגת צבא הסרט האדום 
זמן קצר לאחר סיום טורניר הטנקאצ'י בודוקאי גוקו יוצא למצוא את כדור 4 הכוכבים ופוגש את חברי צבא הסרט האדום, ארגון פשע המחפש את כדורי הדרגון בול. בהמשך גוקו מביס את הגנרלים של הצבא זה אחר זה. כשבדרך הוא פוגש את קרילין, בולמה, מאסטר רושי, אנדרואיד 8, ילדה רובוטית (אראלה נורימאקי) ואינדיאנים (בּוֹרה ואוּפּהׂׂ) עד שהוא מפסיד וכמעט מובס על ידי רוצח שכיר בשם טאו פאי פאי, שנשכר על ידי צבא הסרט האדום. גוקו מטפס על מגדל בכפר. לוקח לו יום שלם לטפס עליו והוא פוגש חתול בשם קורין. קורין מתחיל לאמן אותו. אחרי 3 ימים הוא יורד מהמגדל ומביס את טאו פאי פאי. עקב מותו של בּוֹרה (אינדיאני שנרצח על ידי טאו פאי פאי), גוקו מחליט לאסוף את כל כדורי הדרגון בול כדי להחיות אותו, ולשם כך הולך למפקדה של צבא הסרט האדום. הוא מביס את כולם ולאחר שלקח את כל הכדורים במפקדה - נשאר לו רק עוד כדור אחד להשגת מטרתו.

סאגת מגדת העתידות באבא
גוקו לא יכול למצוא את הכדור האחרון באמצעות הראדר, אז הוא מגיע לטירה שבה יש מגדת עתידות בשם אורנאי באבא המציעה את שירותיה לכל דורש אך רק אם ישלם מיליון זני, או שינצח את כל 5 הלוחמים שלה ויקבל ניבוי עתידות אחד חינם. גוקו אוסף את חבריו כדי לנצח את 5 הלוחמים. הקרב הראשון הוא של קרילין נגד הלוחם פאנג הערפד (דרקולה מן), קרילין מפסיד.אוּפּה ופואר נלחמים יחד נגד פאנג, מנצחים, ופורשים לטובת יאמצ'ה. השני הוא יאמצ'ה נגד הלוחם הבלתי נראה, ויאמצ'ה מנצח בקרב בזכות קרילין שחשב על דרך בעזרתה יראו את הלוחם וכך יוכלו להביסו. השלישי הוא בין יאמצ'ה למומיה, יאמצ'ה מפסיד. גוקו מביס את המומיה. הרביעי הוא בין גוקו לאיש השד ("Spike The Devil Man" באנגלית), שגם מובס. החמישי הוא גוהאן - סבו של גוקו שבאבא החזירה לחיים ליום אחד, שלבש מסכת חתול עם הילה מעליו עד סוף הקרב. במהלך הקרב גוקו איבד את זנבו בפעם השנייה. בסוף גוהאן נכנע ובאבא מראה לגוקו איפה כדור הדרגון בול האחרון. גוקו מגלה שהוא אצל פילאף, ולאחר קרב קצר איתו גוקו מקבל את הכדור האחרון. גוקו לוקח את כל שבעת הכדורים, מוציא את הדרקון שנרון משם, ומבקש שאבא של אופה יחזור לחיים.

טורניר אמנויות הלחימה ה-22 (סאגת טיין שינהאן)

הלוחמים מתחילים להתאמן לקראת הטורניר הבא בעוד 3 שנים. אחרי 3 שנים מסתבר שהזנב של גוקו גדל בפעם השלישית. הלוחמים מגיעים לטורניר ופוגשים את האויב של מאסטר רושי, צורו סנין, ואת התלמידים שלו טיין שינהאן וצ'יאוטסו. הלוחמים שעוברים את המוקדמות הם: גוקו, קרילין, יאמצ'ה, ג'אקי צ'ון, טיין שינהאן, טיין שינהאן, פאמפוט וזאב-איש. הקרב האחרון בגמר הוא בין טיין שינהאן לגוקו.
גוקו כמעט ומנצח אך כשהשניים עומדים ליפול מהזירה, גוקו נתקע ברכב ונופל ראשון וטיין שינהאן מנצח בקרב.

סאגת המלך פיקולו
מיד בסוף הטורניר, קרילין נרצח על ידי שד הנקרא טמבורין גוקו מתעצבן ויוצא להילחם בטמבורין וכמעט נהרג. בעוד הוא שוב מחפש אותו הוא נתקל ביאג'ירובה נער שמן וחזק. אחרי המפגש מפלצת בשם סימבל (שנולדה כדי לאסוף את הדרגון בול) תוקפת את שניהם ונרצחת על ידי יאג'ירובה. כתוצאה מכך טמבורין מגיע לשם, וגוקו הורג אותו. באותו המקום גוקו פוגש את האבא של טמבורין וסימבל - מלך השדים פיקולו. פיקולו מביס בקלות את גוקו, וכמעט הורג אותו. במקביל טיין שינהאן, שיאצו ומאסטר רושי אוספים את כדורי הדרגון בול בשביל להחזיר את קרילין לחיים, והם פוגשים את פיקולו. מאסטר רושי מנסה לבצע טכניקה שנקראת "מאפובה" ("גל בלימת הרוע" בעברית) כדי לכלוא אותו, נכשל ומת. פיקולו משיג את כל שבעת כדורי הדרגון בול מהם ומבקש להיות צעיר יותר, והורג את שנרון לאחר שהגשים את משאלתו. צ'יאוטסו מנסה לעצור אותו אבל גם נרצח על ידו. גוקו מגיע למגדל קורין בשביל לבקש עזרה, וקורין נותן לו מים שמי ששותה אותם ושורד, הופך לחזק יותר. גוקו שותה אותם ומצליח לשרוד, ויוצא להילחם בפיקולו. במקביל טיין שינהאן שהתאמן על טכניקת המאפובה נוסע לפיקולו, אבל לא יכול להשתמש בה, ונלחם בדרום (שד שפיקולו הוליד באותו הרגע). הוא כמעט הובס, אבל גוקו הציל אותו ומצליח לרצוח גם את פיקולו. לפני שפיקולו מת הוא פלט ביצה מהפה שלו. בהמשך יבקע מהביצה הבן שלו,

סאגת הטורניר ה-23 (סאגת פיקולו ג’וניור) 
גוקו מגלה ששנרון מת, וקורין אומר לו ללכת למצפה של קאמי (אל ביפנית), כי הוא זה שיצר את כדורי הדרגון בול. קאמי מסכים להחזיר את שנרון בתנאי שגוקו יתאמן איתו. גוקו מסכים ובמהרה קרילין, צ'יאוטסו ורושי חוזרים לחיים, וקאמי מבשר כי הבן של המלך פיקולו יהיה בטורניר הבא. בטורניר שמתקיים לאחר 3 שנים. מתגלה שזנבו של גוקו נחתך בפעם האחרונה באימונים עם קאמי. מתברר גם שטאו פאי פאי שרד את הקרב עם גוקו והפך את עצמו לסייבורג. צ'יצ'י מגיעה גם כן לטורניר, ומזכירה לגוקו שהוא הבטיח להתחתן איתה כשנפגשו לראשונה. העולים לתחרות הפומבית של הטורניר הם: גוקו, טיין שינהאן, קרילין, יאמצ'ה, צ'יצ'י, סייבורג טאו, הירו/שן (קאמי במסווה) ובנו של המלך פיקולו. לגמר הגיעו גוקו ופיקולו ג'וניור/מאג'יניו, ובסופו גוקו מנצח את פיקולו/מאג'יניו, אך חס על חייו ומאפשר לו להימלט בכדי "שתמיד יהיה לו יריב שיאלץ אותו להמשיך ולהתאמן".

לבסוף, גוקו וצ'יצ'י מתחתנים - אך לפני כן הם עוזרים לאביה של צ'יצ'י לכבות שריפה עצומה אשר מתרחשת בהר בו הוא מתגורר (העלילה הנ"ל אינה חלק מהקאנון).

דמויות 

 גוקו (Goku) - ילד בן 14 בעל זנב קוף שנמצא על ידי סבא גוהאן בחללית מסתורית, אומץ על ידו, ונהרג כאשר גוקו השתנה לקוף ענק בליל ירח מלא. בתחילת הסדרה מתקשה להבין איך החיים עובדים כגון מה זה אישה ועל כדורי הדרגון בול. התחתן עם צ'יצ'י בסוף הסדרה. החזיק בכדור הדרגון בול שהיה שייך לסבו המאמץ.
 בולמה (Bulma) - ילדה בת 16 שמסתובבת ברחבי העולם בחיפוש אחר כדורי הדרגון בול בעזרת המצפן שלה. פוגשת את גוקו שעוזר לה למצוא את ששת הכדורים האחרים כיוון שסבא שלו נתן לו את הכדור הראשון. חיבבה את יאמצ'ה בתחילת הסדרה. רצתה לבקש מהדרגון בול בן זוג.
 אולונג (Oolong) - חזיר מדבר שטוף זימה שיכול לשנות צורה. הרס את המשאלה של פילאף כאשר ביקש זוג תחתוני נשים.
 יאמצ'ה (Yamcha) - שודד מדברי שמתגורר עם חברו פואר משנה הצורה. עקב אחרי גוקו ובולמה לכדורי הדרגון בול כדי לבקש דייט עם בולמה. הפך לחברו של גוקו בסוף הסאגה הראשונה.
 פואר (Puar) - חתול מעופף משנה צורה וחברו הטוב של יאמצ'ה.
 מאסטר רושי (Master Roshi) - אמן לחימה זקן בן מאות שנים אשר לימד את סביו המאמץ של גוקו ואת אוקס-קינג בצעירותם וכעת מאמן את גוקו וקרילין. מתואר כשטוף זימה ורודף שמלות. מחזיק בכדור דרגון בול. בטורניר הראשון בסדרה התחזה לאדם בשם ג'קי צ'אן כיוון שרצה לגרום לגוקו וקרילין להמשיך להתמיד באימונים.
 הקיסר פילאף (Emperor Pilaf) - יצור נמוך קומה כחול אשר טוען שהוא הקיסר של כדור הארץ ורוצה לבקש מהדרגון בול את הכוח להשתלט על העולם אך תוכניתו נהרסה על ידי אולונג שביקש זוג תחתוני נשים. אף על פי שנחשב נבל הוא מתנהג לעיתים קרובות כילד קטן ומגושם. במהלך הסדרה מנסה להתנקם בגוקו וחבריו ללא הצלחה.
 מאי (Mai) - חיילת של פילאף. בת אדם. מאופיינת כרצינית ומסורה לעבודתה.
 שו (Shu) - חייל של פילאף. כלב ציד. מאופיין כמגושם.
 אוקס-קינג (Ox-king) - אדם ענק שמתגורר בהר שמוגן באש. אביה של צ'יצ'י ותלמידו לשעבר של מאסטר רושי. החזיק בכדור דרגון בול.
 צ'יצ'י (Chi-Chi) - בתו של האוקס קינג. מתחתנת עם גוקו בסוף הסדרה כיוון שהבטיח לאוקס קינג להתחתן איתה.
 קרילין (Kuririn) - תלמיד של מאסטר רושי אשר הגיע ממנזר בצפון. הפך להיות החבר הטוב ביותר של גוקו.
 טינשנהאן (Tien-Shinhan) - לוחם אשר השתתף בטורניר הבודוקאי. בעל עין אחת וחבר של שיאצו.
 גנרל רד (General Red) - מנהיג צבא הסרט האדום.
 מונסטר קארוט (Monster carrot) - ארנב בעל צורת אדם אשר יכול להפוך כל אדם שנמצא במגע איתו לגזר. נשלח על ידי גוקו לירח.
 המלך פיקולו (Piccolo) - יצור ירוק-עור שהגיע מהחלל החיצון, והוא החצי השני המרושע של קאמי (גוד). מגיע לכדור הארץ על מנת להחזיר את נעוריו ולכבוש את העולם. לאחר שהוא נהרג בידי גוקו, משריץ פיקולו מפיו ביצה שלימים יבקע ממנה בנו, פיקולו ג'וניור.
 פיקולו ג'וניור (Piccolo Jr.) - "בנו" של המלך פיקולו, שמתמודד מול גוקו המבוגר יותר בטורניר אמנויות הלחימה על מנת לנקום את נקמת אביו. בסדרת ההמשך, דרגון בול Z, נודע בפשטות בשם "פיקולו".
 מגדת העתידות באבא (Fortuneteller Baba) - מגדת עתידות זקנה בדמוי מכשפה אשר יכולה לנבא את העתיד ולהחיות את המתים.
 שנרון (Shenlong) - דרקון רב עוצמה שיכול להעניק כל משאלה על ידי איסוף שבעה כדורי דרגון בול המפוזרים ברחבי העולם. מסוגל להעניק רק משאלה אחת.
 אנדרואיד 8 (Android 8) - רובוט שבנה דוקטור ג'ירו שיהיה חלק מהרובוטים המרושעים האחרים שלו להשתלט על העולם אך הייתה לו תקלה שהפכה אותו לבחור טוב. פגש את גוקו במגדל השריר של צבא הסרט האדום.
 צבא הסרט האדום (Red ribbon army) - צבא טרוריסטים שמחפשים את כדורי הדרגון בול כדי להרוג את כל הכפריים. החיילים המרכזיים בצבא הם גנרל סילבר שהועף למוות על ידי אנדרואיד 8, קפטן בלו שנהרג על ידי טאו, המפקד רד שנורה למוות, טאו המתנקש שהתפוצץ ונינג'ה מוראסקי שהתפוצץ גם כן. חוזרים בסרט החדש "דרגון בול סופר: סופר הירו" עם צבא חדש ומנהיג חדש בשם מג'נטה שהוא נכדו של המפקד רד.
 טאו המתנקש (Mercenary Tao) - רוצח חזק מאוד שמסוגל להרוג כל אחד עם ירייה עוצמתית מהאצבע שלו. התפוצץ ומת כאשר ניסה לזרוק על גוקו פצצה. חוזר בתור סייבורג מאוחר בסדרה.
 לאנץ' (Launch) - אישה יפה הסובלת מפיצול אישיות עם התנהגות שונה. אחד עם שיער כחול ומגושמת ונחמדה ואחד עם שיער בלונדיני ומוח קרימינלי ועצבני.

קישורים חיצוניים

הערות שוליים

דרגון בול
אנימות ומאנגות פעולה
אנימות ומאנגות קומדיה
אנימות ומאנגות אמנויות לחימה
שונן
סדרות מאנגה
סדרות אנימה משנות ה-1980
סדרות אנימה